Apurahoja kotitaloustutkimuksen ja kotitalouden opetuksen edistämiseen

Elli Sunisen ja Rachel Trobergin rahasto julistaa haettavaksi:

1) Matka- ja koulutusapuraha koti- ja ulkomaisiin tieteellisiin konferensseihin osallistumista varten. Apurahaa voivat hakea Helsingin yliopiston kotitalousopettajan opintosuunnan (ja

sitä edeltäneiden yksiköiden) nykyiset ja entiset opiskelijat ja opettajat.

2) Apuraha maisteriksi valmistuvalle ja/tai vastavalmistuneelle tieteellisen

artikkelin kirjoittamista varten (palkkatyöstä vapaana). Apurahaa voivat hakea Helsingin yliopiston kotitalousopettajan opintosuunnassa opiskelevat ja/tai sieltä valmistuneet (enintään 2 vuotta valmistumisesta).

Hakuohjeet:

Matka- ja koulutusapurahaa (kohta 1) koskevasta hakemuksesta tulee ilmetä matkan tarkoitus ja hakijan perustelut matkan tarpeesta, matkan/konferenssin ohjelma tai kopio kutsusta, arvioidut kustannukset eriteltyinä sekä konferenssiesitystä (suullista esitystä tai posteria) varten lähetetyt abstrakti/-t ja mahdollinen tieto esityksen hyväksymisestä. Lisäksi tulee mainita, mistä muista rahoituslähteistä hakija on hakenut tai hakee rahoitusta samaan kohteeseen. Mikäli konferenssi toteutetaan virtuaalisena, apurahaa voi hakea osallistumismaksuun. Apurahaa haetaan käyttäen matka- ja koulutusapurahalomaketta. Kotitalousalan maailmankongressiin apurahaa haetaan kevään 2024 hakukierroksella [the XXV IFHE World Congress 2024: Home Economics in a Time of Transformation: Bridging the Past - Charting the Future].

Maisteriksi valmistuvan ja/tai vastavalmistuneen apuraha (kohta 2) myönnetään enintään 6 kk työskentelyyn tieteellisen artikkelin kirjoittamista varten (samalla on mahdollista hakea rahoitusta myös muihin kuluihin, kuten kielentarkastuskulut). Hakemuksen tulee sisältää selvitys opintojen loppuun saattamisesta ja/tai valmistumisesta sekä alustava selvitys hakeutumisesta jatko-opintoihin. Apurahaa haetaan käyttäen tutkimusapurahan hakulomaketta.

Tarkemmat ohjeet ja lomakkeet apurahojen hakemista varten löytyvät rahaston osoitteesta: <https://blogs.helsinki.fi/strahasto/apurahan-hakeminen/>

Puutteellisia tai myöhästyneitä hakemuksia ei käsitellä.

Hakemukset tulee lähettää viimeistään maanantaina 2.10.2023 klo 15.45 rahaston sähköpostiosoitteeseen grp-a62000-st\_rahasto@helsinki.fi. Hakemus liitetään sähköpostiin niin, että hakulomake liitteineen muodostaa yhden pdf-tiedoston. Postin kautta lähetettyjä paperihakemuksia ei käsitellä.

Lisätiedot: [grp-a62000-st\_rahasto@helsinki.fi](mailto:grp-a62000-st_rahasto@helsinki.fi)